# Informasjon til foresatte ved ulike kartlegginger i klasse 4B Jåtten skole.

## Utvidet sosial kartlegging

I tråd med skolens plan for et trygt og godt skolemiljø så får vi i ukene fremover hjelp av Lenden skole og ressurssenter til å foreta en kartlegging av læringsmiljøet i klassen. Bakgrunnen er at skolen har en bekymring for om alle elevene i klassen opplever et trygt og godt læringsmiljø.

Elevene svarer på et digitalt spørreskjema og får spørsmål om deres syn på noen viktige faktorer for et trygt og godt læringsmiljø. Vi vil benytte oss av en utvidet sosial kartlegging, et ikke anonymt spørreskjema som den enkelte elev blir bedt om å svare på.

Det er frivillig for elevene å svare på undersøkelsen og elevene kan velge hvilke spørsmål de vil svare på. Undersøkelsen blir anonymisert etter gjennomføring.

Svarene gir oss et godt innblikk i hvordan elevene *selv* opplever læringsmiljøet i klassen akkurat nå.

Resultatene vil følges opp med ytterligere kartlegginger basert på svarene på denne undersøkelsen. Slik får vi samlet sett et godt utgangspunkt for det videre arbeidet med sikre et trygt og godt skolemiljø for alle.

Gjennom et godt og forpliktende samarbeid mellom skolen, elevene og foresatte skapes et trygt og godt skolemiljø for alle elever! Informasjon om resultat, vurdering og videre arbeid vil bli formidlet foresatte på et foreldremøte.

Med vennlig hilsen

Sissel Nord Nilsen

avdelingleder Jåtten skole Guro Knutsen Olsen

 kontaktlærer i 4B